Salomon Kornfeld

eta|Kornfeld (la unua dekstre) kiel delegito al la 24a Kongreso de Paco, 1922
Salomon (Salo) KORNFELD, ankaŭ konata kiel Salo Grenkamp-Kornfeld, ps. Grenkamp (naskiĝis la , estis mortigita en la nazia koncentrejo de Natzweiler-Struthof en 1943) estis juda esperantisto kaj publicisto, devene el Pollando (ĝis 1917 aneksita per la Rusia Imperio), portempe en Parizo, kaj kunredaktoro de Plena Vortaro de Esperanto (PV, 1930, 1934).

Kornfeld estis kunlaboranto de polaj kaj francaj gazetoj. Ekde 1914, 17-jaraĝa li fariĝis esperantisto. Li unue elpaŝis per kursoj, prelegoj, deklamoj ktp. en diversaj urboj de la t. n. Malgranda Pollando. En 1918 li eldonis la ĵurnalon Esperantista Voĉo, unue en Krakovo, poste en Jasło, kaj ekde tiu tempo li fariĝis ankaŭ Esperanto-eldonisto.

Grenkamp estis unu el la unuaj aplikantoj de Esperanto en la radio-sfero. Dum la Internacia Radio Kongreso en Parizo li reprezentis Pollandon kaj akceptigis favoran rezolucion al Esperanto. Dum pluraj Universalaj Kongresoj li gajnis laŭdon pri deklamado kaj oratorado.

 Verkoj 
 Krioj de l' koro (poemoj), Penseroj (kompilitaj citaĵoj, 2 volumenoj), Kuzeto (1925, trad. komedieto de Michał Bałucki),
 Vortoj de Profesoro Th. Cart (1927);
 Ŝlosilo de Esperanto por poloj (1929)Skanaĵo de la libro (pdf);
 Kompleta Gramatiko kaj Vortfarado de Esperanto (1930, kompletigo de verko de Paul Fruictier);
 Plena Vortaro de Esperanto (kunredaktoro, 1-a eld. 1930);
 Lernolibro por poloj;
 Kvinmilionoj 5.000.000 (originalaj noveloj, 1931);
 Vivo de Cart (1932),
 Pol-Pomeranio (trad. de la politika verko de Casimir Smogorzewski, 1932);
 Pola Folkloro kaj Popolkanto (1933). Pri l' Moderna Arto (1933).
Ĉu vi aŭdis tion? (1934)
 Oficiala vortaro de Esperanto (1937)

El lia verkaro la plej signifaj estas la lingvistikaj kaj publicistaj verkoj kaj certe la Plena Vortaro.
Recenzoj

Pri Krioj de l' Koro

Pri Kvinmilionoj 5.000.000

Pri Penseroj

Pri Ĉu vi aŭdis tion?

Tradukoj
Antoni Słonimski. Mia vojaĝo en Sovetio. 1935.

 Bibliografio 
 1949: Laurat, Lucien. Memoraĵoj pri Grenkamp-Kornfeld. En: Franca Esperantisto, 17-a jaro, 1949, n-ro 101 (1), p. 3,6

 Referencoj 

 Eksteraj ligiloj 

 Paĝo ĉe Originala Literaturo en Esperanto
 "La pereintoj in memoriam" fare de Jean Amouroux (arkivigite)
 libroj de kaj pri Salomon Kornfeld en la Kolekto por Planlingvoj kaj Esperanto-Muzeo
 Artikoloj  de kaj pri Salomon Kornfeld en Elektronika Bibliografio de Esperantaj Artikoloj (EBEA) (serĉu kaj je "kornfeld" kaj je "grenkamp")

Kategorio:Polaj esperantistoj
Kategorio:Hebreaj esperantistoj
Kategorio:Esperanto-verkistoj
Kategorio:Esperanto-vortaristoj
Kategorio:Akademio de Esperanto
Kategorio:Viktimoj de la naziismo